Paġna 2017/C 120/01 BĊE/2017/8 2017/C 120/02 BĊE/2017/10 IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 27.1 tiegħu, Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea. Għalhekk huwa meħtieġ li jinħatru awdituri esterni mis-sena finanzjarja 2017. Huwa rrakkomandat li Mazars Réviseurs d'entreprises/Mazars Bedrijfsrevisoren SCRL/CVBA għandhom jinħatru bħala awdituri esterni tan-Nationale Bank van België/Banque Nationale de Belgique għas-snin finanzjarji 2017 sa 2022. Magħmul fi Frankfurt am Main, il-31 ta' Marzu 2017. IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra t-Trattat dwar il-Funzjonament tal-Unjoni Ewropea, Il-Bank Ċentrali Ewropew (BĊE) huwa responsabbli għall-funzjonament effettiv u konsistenti tal-Mekkaniżmu Superviżorju Uniku (MSU). Huwa jissorvelja l-funzjonament tas-sistema biex jiżgura applikazzjoni konsistenti ta' standards għoljin ta' superviżjoni u l-konsistenza ta' eżiti superviżorji fi ħdan l-Istati Membri parteċipanti. Sabiex jitrawwem approċċ superviżorju komuni mill-awtoritajiet nazzjonali kompetenti (ANK) meta jivvalutaw il-mod individwali kif jiġu eżerċitati l-opzjonijiet u d-diskrezzjonijiet, il-BĊE jista' jadotta, bis-saħħa tal- Artikolu 4(3) tar-Regolament (UE) Nru 1024/2013, rakkomandazzjoni fuq l-ispeċifikazzjonijiet li għandhom jiġu applikati fil-valutazzjoni ta' applikazzjonijiet minn istituzzjonijiet inqas sinifikanti. Hemm bżonn ta' sett komuni ta' speċifikazzjonijiet għall-eżerċitar individwali ta' opzjonijiet u diskrezzjonijiet, minn naħa, sabiex jiġu mħeġġa l-konsistenza, l-effettività u t-trasparenza fis-superviżjoni ta' istituzzjoni inqas sinifikanti fl-MSU u, min-naħa l-oħra, sabiex jitrawwem, meta jkun meħtieġ, trattament ugwali ta' istituzzjonijiet sinifikanti u inqas sinifikanti kif ukoll kundizzjonijiet indaqs għall-istituzzjonijiet ta' kreditu kollha fl-Istati Membri li qed jipparteċipaw. Fl-istess ħin, il-prinċipju ta' proporzjonalità u l-aspettattivi leġittimi ta' istituzzjonijiet ta' kreditu sorveljati għandhom jittieħdu inkunsiderazzjoni. Għal dan il-għan il-BĊE identifika ċerti opzjonijiet u diskrezzjonijiet fost dawk inklużi fil-Gwida BĊE li jkunu xierqa li jiġu eżerċitati b'mod identiku fir-rigward ta' istituzzjonijiet sinifikanti u istituzzjonijiet inqas sinifikanti. Il-BĊE identifika wkoll opzjonijiet oħrajn, fosthom żewġ opzjonijiet u diskrezzjonijiet ta' natura ġenerali pprovduti fl-Artikolu 380 u l-Artikolu 420(2) tar-Regolament (UE) Nru 575/2013, li huwa jirrakkommanda li għandhom jiġu eżerċitati permezz ta' approċċ speċifiku fir-rigward ta' istituzzjonijiet inqas sinifikanti. Fir-rigward tal-opzjonijiet u d-diskrezzjonijiet relatati mas-superviżjoni konsolidata u eżenzjonijiet ta' rekwiżiti prudenzjali, f'konformità mar-rakkomandazzjonijiet li hemm fil-Kapitolu 1 tat-Taqsima II tal-Gwida BĊE, l-ANK għandhom jiġu mħeġġa jadottaw approċċ prudenti meta jagħtu dawk l- eżenzjonijiet fuq bażi individwali. Fir-rigward ta' eżenzjonijiet ta' likwidità fil-livell transkonfinali, il-BĊE jirrakkomanda approċċ speċifiku għall-istituzzjonijiet inqas sinifikanti peress li mhux l-ispeċifikazzjonijiet kollha għall-valutazzjoni ta' applikazzjonijiet inklużi fil-Gwida BĊE huma rilevanti għal dawn l-istituzzjonijiet. Għal opzjonijiet u diskrezzjonijiet dwar istituzzjonijiet li daħlu fi skema ta' protezzjoni istituzzjonali, l-użu ta' sett komuni ta' speċifikazzjonijiet għall-valutazzjoni ta' applikazzjonijiet għal eżenzjonijiet prudenzjali, kif speċifikat fil-Kapitolu 4 tat-Taqsima II tal-Gwida BĊE, huwa rrakkomandat sabiex tinkiseb konsistenza superviżorja, peress li skemi ta' protezzjoni istituzzjonali tipikament jinkludu istituzzjonijiet kemm sinifikanti kif ukoll inqas sinifikanti. Madankollu, fir-rigward ta' investimenti f'istituzzjonijiet li jidħlu fl-iskemi ta' protezzjoni istituzzjonali taħt l-Artikolu 49(3) tar-Regolament (UE) Nru 575/2013, huwa rrakkomandat approċċ speċifiku fir-rigward ta' istituzzjonijiet inqas sinifikanti sabiex kemm jista' jkun jitnaqqsilhom il-piż amministrattiv. Fir-rigward tal-konformità mar-rekwiżiti ta' skoperturi kbar, l-approċċ stabbilit fil-Kapitolu 5 tat-Taqsima II tal-Gwida BĊE fir-rigward ta' istituzzjonijiet sinifikanti għandhom jittieħdu wkoll f'relazzjoni mal-istituzzjonijiet inqas sinifikanti biex irawmu trattament prudenzjali ta' skoperturi kbar għall-istituzzjonijiet ta' kreditu kollha fl-MSU sabiex ir-riskji ta' konċentrazzjoni jiġu ġestiti b'mod adegwat u limitat. Il-BĊE jirrakkomanda approċċ konsistenti u prudenti fir-rigward ta' opzjonijiet u diskrezzjonijiet relatati mar-rekwiżiti ta' likwidità, kif stabbilit fil-Kapitolu 6 tat-Taqsima II tal-Gwida BĊE, billi dawn l-opzjonijiet u diskrezzjonijiet għandhom impatt fuq il-kalkolu tar-rekwiżiti tal-proporzjon tal-kopertura tal-likwidità, pereżempju billi jiġi speċifikat t-trattament ta' flussi 'l ġewwa u 'l barra speċifiċi. Fir-rigward tar-rati ta' fluss 'il barra bħall-prodotti relatati barra l-karta tal-bilanċ tal-finanzjament tal-kummerċ, l-ANK jistgħu japplikaw rata ta' fluss 'il barra taħt il-5 % jekk ir-rata ta' fluss 'il barra applikabbli tkun ġiet ikkalibrata fuq il-bażi ta' evidenza statistika. Fir-rigward tal-opzjonijiet u diskrezzjonijiet relatati mal-arranġamenti ta' governanza u superviżjoni prudenzjali, approċċ prudenti u konsistenti, kif stabbilit fil-Kapitolu 11 tat-Taqsima II tal-Gwida BĊE, huwa rrakkomandat li jiġi promoss li l-istituzzjonijiet ta' kreditu kollha jkunu suġġetti għar-rekwiżiti ta' governanza xierqa. Madankollu, approċċ speċifiku fir-rigward ta' istituzzjonijiet inqas sinifikanti dwar il-kombinament ta' kumitat ta' riskju u kumitat ta' verifika huwa kkunsidrat xieraq fid-dawl tal-prinċipju tal-proporzjonalità. Barra minn hekk, din ir-Rakkomandazzjoni tkopri opzjonijiet u diskrezzjonijiet relatati mal-kooperazzjoni bejn l-awtoritajiet, billi trid tiġi żgurata kooperazzjoni bla xkiel fi ħdan l-MSU. Fir-rigward tal-ftehim bilaterali dwar is-superviżjoni tal-istituzzjonijiet ta' kreditu fi Stati Membri li ma jipparteċipawx skont l-Artikolu 115(2) tad-Direttiva 2013/36/UE, huwa meħtieġ approċċ speċifiku fir-rigward ta' istituzzjonijiet inqas sinifikanti billi din l-opzjoni hija disponibbli għall-awtorità kompetenti li hija responsabbli għall-awtorizzazzjonijiet. Skont l-Artikolu 4(1)(a) u l-Artikolu 9 tar-Regolament (UE) Nru 1024/2013, il-BĊE huwa kompetenti esklussivament fl-MSU biex jawtorizza istituzzjoni ta' kreditu u biex jirtira awtorizzazzjonijiet ta' istituzzjonijiet ta' kreditu, u għalhekk għandu jkun involut biex jistabbilixxi ftehim bilaterali fuq l-istituzzjonijiet ta' kreditu fi Stati Membri li ma jipparteċipawx. Din ir-Rakkomandazzjoni tistabbilixxi l-prinċipji għall-eżerċitar mill-ANK ta' ċerti opzjonijiet u diskrezzjonijiet disponibbli fid-dritt tal-Unjoni fir-rigward ta' istituzzjonijiet inqas sinifikanti. Meta jeżaminaw applikazzjonijiet għall- eżenzjonijiet ta' likwidità fil-livell transkonfinali, l-ANK għandhom jivvalutaw il-konformità mal-kundizzjonijiet kollha stabbiliti fl-Artikolu 8(1) u (3) tar-Regolament (UE) Nru 575/2013 billi japplikaw l-ispeċifikazzjonijiet ta' valutazzjoni stipulati fit-Taqsima II, Kapitolu 1, paragrafu 4 tal-Gwida tal-BĊE bl-eċċezzjoni tal-ispeċifikazzjonijiet għall-ittra (b) tal-Artikolu 8(3). Fir-rigward tal-iskoperturi fil-forma ta' bonds skoperti, ANK għandha tikkoordina mal-BĊE dwar il-valutazzjoni tal-problemi ta' konċentrazzjoni potenzjali sinifikanti fl-Istati Membri parteċipanti kkonċernati, qabel ma jiddeċiedu jekk jeżentawx parzjalment l-applikazzjoni tal-Artikolu 129(1)(c) tar-Regolament (UE) Nru 575/2013 u jippermettux il-grad 2 tal-Kwalità ta' Kreditu sa 10 % tal-iskopertura totali tal-ammont nominali ta' bonds koperti pendenti tal-istituzzjoni ta' ħruġ. Meta sseħħ ħsara fis-sistema kollha skont it-tifsira tal-Artikolu 380 tar-Regolament (UE) Nru 575/2013, kif ikkonfermat minn dikjarazzjoni pubblika tal-BĊE, u sakemm il-BĊE joħroġ stqarrija pubblika li s-sitwazzjoni msemmija hemmhekk ġiet irrettifikata, il-BĊE għandu jivvaluta dik il-ħsara u l-ANK għandhom japplikaw il-konklużjonijiet tal-valutazzjoni tal-BĊE u jużaw l-opzjoni maħsuba fl-Artikolu 380 tar-Regolament (UE) Nru 575/2013. F'dak il-każ: l-istituzzjonijiet ta' kreditu m'għandhomx ikunu meħtieġa jikkonformaw mar-rekwiżiti dwar il-fondi proprji preskritti fl-Artikoli 378 u 379 tar-Regolament (UE) Nru 575/2013; u in-nuqqas ta' kontroparti li tissalda tranżazzjoni ma għandux jitqies bħala inadempjenza għall-finijiet tar-riskju tal-kreditu. Jekk l-ANK jkollha l-ħsieb li toħroġ stqarrija pubblika li tikkonferma l-avveniment ta' ħsara mas-sistema kollha fit-tifsira tal-Artikolu 380 tar-Regolament (UE) Nru 575/2013, għandha tikkoordina dan mal-BĊE qabel ma tippubblika dikjarazzjoni bħal dik. Fejn isiru applikazzjonijiet għall-permess biex ma jitnaqqsux investimenti minn strumenti ta' fondi proprji, l-ANK għandhom jużaw l-ispeċifikazzjonijiet stabbiliti fit-Taqsima II, Kapitolu 4, paragrafu 4 tal-Gwida BĊE għall-valutazzjoni jekk il-kundizzjonijiet stabbiliti fl-Artikolu 49(3) tar-Regolament (UE) Nru 575/2013 jiġux issodisfatti. ANK tista' tippermetti li skema ta' protezzjoni istituzzjonali tissottometti applikazzjoni għall-permess skont l-Artikolu 49(3) tar-Regolament (UE) Nru 575/2013 f'isem l-istituzzjonijiet inqas sinifikanti kollha li huma membri tal-iskema. F'dak il-każ, l-ANK tista' toħroġ deċiżjoni li tagħti l-permess skont l-Artikolu 49(3) tar-Regolament (UE) Nru 575/2013 li japplika għall-istituzzjonijiet inqas sinifikanti kollha elenkati fl-applikazzjoni. B'deroga mill-paragrafu 1.1, ANK tista' tiddetermina r-rata ta' fluss 'il barra ta' inqas minn 5 % fuq il-bażi ta' evidenza statistika għall-istituzzjonijiet inqas sinifikanti stabbiliti fl-Istat Membri kkonċernati. Fir-rigward tal-istituzzjonijiet inqas sinifikanti (inklużi istituzzjonijiet ta' kreditu li huma sussidjarji tal-grupp) li ma humiex ikkunsidrati sinifikanti fit-tifsira tal-Artikolu 76(3) tad-Direttiva 2013/36/UE, l-ANK għandhom jeżerċitaw l-opzjoni li jippermettu l-kombinament tal-kumitati ta' riskju u ta' verifika. ANK għandhom jagħmlu valutazzjoni tas-sinifikat fit-tifsira tal-Artikolu 76(3) tad-Direttiva 2013/36/UE, f'termini ta' daqs, organizzazzjoni interna u n-natura, l-ambitu u l-kumplessità tal-attivitajiet tal-istituzzjoni ta' kreditu, skont l-ispeċifikazzjonijiet ta' valutazzjoni stabbiliti fit-Taqsima II, Kapitolu 11, paragrafu 3 tal-Gwida BĊE. Jekk il-liġi nazzjonali li tittrasponi d-Direttiva 2013/36/UE diġà tipprovdi għal kriterji li ma jkunux l-ispeċifikazzjonijiet stabbiliti fit-Taqsima II, Kapitolu 11, paragrafu 3 tal-Gwida BĊE, l-ANK għandhom japplikaw il-kriterji stabbiliti fid-dritt nazzjonali. Minħabba l-kompetenza tal-BĊE għall-awtorizzazzjoni inizjali tal-istituzzjonijiet ta' kreditu fl-MSU u l-kompetenza tal-ANK għas-superviżjoni prudenzjali ta' istituzzjoni inqas sinifikanti, l-ANK għandhom jinnotifikaw lill-BĊE bl-intenzjoni tagħhom li jiddelegaw ir-responsabbiltà tagħhom għas-superviżjoni diretta ta' istituzzjonijiet inqas sinifikanti lill-awtorità kompetenti li awtorizzat u tissorvelja l-impriża omm tal-istituzzjoni inqas sinifikanti, jew tassumi r-responsabbiltà għas-superviżjoni tal-istituzzjoni ta' kreditu sussidjarja awtorizzata fi Stat Membru ieħor. Il-BĊE bħala awtorità kompetenti responsabbli biex jawtorizza istituzzjonijiet ta' kreditu se jikkoopera, flimkien mal-ANK rilevanti fit-twaqqif ta' ftehim bilaterali għad-delega jew assunzjoni ta' responsabbiltajiet superviżorji f'isem l-ANK responsabbli għas-superviżjoni kontinwa tal-omm jew sussidjarja fl-Istati Membri parteċipanti. Il-paragrafu 2.1 japplika fis-sitwazzjonijiet li ġejjin: meta ANK tkun qed tikkunsidra li tiddelega r-responsabbiltà tagħha għas-superviżjoni diretta ta' istituzzjoni inqas sinifikanti lin-ANK li awtorizzat u tissorvelja l-impriża omm; u l-ANK tkun trid jew intalbet, fil-kapaċità tagħha bħala superviżur dirett ta' impriża omm li hija istituzzjoni ta' kreditu, li tassumi responsabbiltà għas-superviżjoni ta' istituzzjoni ta' kreditu sussidjarja awtorizzata fi Stat Membru ieħor. L-opzjonijiet u d-diskrezzjonijiet li għandhom jiġu eżerċitati fuq bażi ta' każ b'każ li għalihom għandu jittieħed approċċ komuni fir-rigward ta' istituzzjonijiet sinifikanti u inqas sinifikanti jidhru fl-Anness. L-ANK għandhom jeżerċitaw dawn l-opzjonijiet u d-diskrezzjonijiet fir-rigward ta' istituzzjoni inqas sinifikanti skont it-tabell ta' referenza li tidher fl-Anness. Din ir-Rakkomandazzjoni hija indirizzata lill-BCNi tal-Istati Membri partecipanti. Magħmul fi Frankfurt am Main, ir-4 ta' April 2017. Ir-reġistrazzjoni jew ir-reġistrazzjoni mill-ġdid ta' bastimenti eliġibbli hija għaldaqstant marbuta mar-reġistrazzjoni fir-reġistri tal-bastimenti tal-Istati Membri. Il-Linji Gwida jagħmlu distinzjoni, għall-finijiet tal-liġi tal-Unjoni dwar l-għajnuna mill-Istat, bejn kategoriji differenti ta' reġistri tal-bastimenti magħmula minn Stati Membri, jiġifieri "l-ewwel reġistri" u "it-tieni reġistri". Għall-finijiet tal-Linji Gwida, it-tieni reġistri jikkonsistu, l-ewwel nett, f'"reġistri offshore" li jappartjenu għat-territorji li għandhom akbar jew anqas awtonomija fir-rigward tal-Istat Membru u t-tieni nett, ir-"reġistri internazzjonali", marbutin direttament mal-Istat li jkun ħoloqhom (is-sitt paragrafu tal-punt 1 tal-Linji Gwida). Abbażi ta' din id-definizzjoni, il-punti 1 sa 4 tal-Anness jispjegaw liema reġistri jiġu kkunsidrati bħala reġistri tal-Istati Membri u liema mhumiex. Il-punt 2 tal-Anness jipprovdi lista eżawrjenti tat-tieni reġistri, li jinsabu fl-Istati Membri u huma soġġetti għal-liġijiet tagħhom, li jiġu kkunsidrati bħala reġistri tal-Istati Membri. Il-verżjoni attwali tal-Anness, u għaldaqstant il-lista eżawrjenti fil-punt 2 tiegħu, ġiet adottata fl-istess ħin meta ġew adottati l-Linji Gwida, li bdew jiġu applikati mis-17 ta' Jannar 2004. Minn dan iż-żmien, qatt ma ġiet aġġornata. Għal dawn ir-raġunijiet, il-karattru tal-lista f'punt 2 tal-Anness għandu jinbidel minn eżawrjenti għal mhux eżawrjenti, filwaqt li tinżamm id-definizzjoni fl-ewwel sentenza tal-Anness, li abbażi tagħha t-tieni reġistri jistgħu jikkwalifikaw bħala reġistri tal-Istati Membri. Il-bidla se tiżgura kemm il-flessibilità fl-implimentazzjoni tal-Linji Gwida rigward it-tieni reġistri tal-Istati Membri kif ukoll iċ-ċertezza tad-dritt rigward it-trattament tat-tieni reġistri tal-Istati Membri li nħolqu wara l-adozzjoni tal-Linji Gwida u għaldaqstant ma jaqgħux taħt xi punt tal-Anness. Inġenerali, il-bidla se tilħaq l-objettivi tal-kontroll tal-għajnuna mill-Istat tal-Linji Gwida b'minimu ta' piż amministrattiv, b'konformità sħiħa mat-Trattati. Fid-dawl ta' dan, jenħtieġ li l-punt 2 tal-Anness tal-Linji Gwida jiġi aġġornat u għandu jaqra kif ġej: Barra minn hekk, ir-reġistri li jinsabu fl-Istati Membri u huma soġġetti għal-liġijiet tagħhom ikunu reġistri tal-Istati Membri, jekk ikunu jinsabu f'territorji fejn japplika t-Trattat u jkunu soġġetti għal-liġi ta' tali territorji. Pereżempju, fiż-żmien meta dawn il-Linji Gwida ġew adottati, ir-reġistri li ġejjin ġew ikkunsidrati li jaqgħu taħt din il-kategorija: ir-Reġistru Internazzjonali Daniż tat-Tbaħħir (DIS), ir-Reġistru Internazzjonali Ġermaniż tat-Tbaħħir (ISR), ir-Reġistru Internazzjonali Taljan tat-Tbaħħir, ir-Reġistru Internazzjonali tat-Tbaħħir ta' Madeira (MAR), ir-Reġistru tal-Gżejjer Kanarji." fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8412. Il-EUR-Lex hu l-aċċess fuq l-internet għal-liġi Ewropea. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Minbarra l-pubblikazzjoni fil-Ġurnal Uffiċjali, huwa disponibbli aġġornament ta' kull xahar fuq is-sit web tad-Direttorat Ġenerali għall-Affarijiet Interni. Dijon-Longvic La Môle — Saint-Tropez, mill-15 ta' Ġunju sat-30 ta' Settembru 2017 Quimper-Pluguffan (ftuħ mill-bidu ta' Mejju sal-bidu ta' Settembru) Gare de Bourg Saint Maurice (ftuħ mill-bidu ta' Diċembru sa nofs April) Gare de Moutiers (ftuħ mill-bidu ta' Diċembru sa nofs April) Fil-Kawża E-33/15, l-Awtorità ta' Sorveljanza vs l-Iżlanda — APPLIKAZZJONI għal dikjarazzjoni li l-Iżlanda naqset milli tissodisfa l-obbligi tagħha skont l-Att li ssir referenza għaliha fil-punt 15q tal-Kapitolu XIII tal-Anness II tal-Ftehim dwar iż-Żona Ekonomika Ewropea (id-Direttiva 2012/26/UE tal-Parlament Ewropew u tal-Kunsill tal-25 ta' Ottubru 2012 li temenda d-Direttiva 2001/83/KE fir-rigward tal-farmakoviġilanza) kif adattata għall-Ftehim bil-Protokoll 1 tagħha u skont l-Artikolu 7 tal-Ftehim, billi naqset milli tadotta l-miżuri neċessarji għall-implimentazzjoni tal-Att fiż-żmien preskritt, jew fi kwalunkwe każ billi naqset milli tavża lill-Awtorità tas-Sorveljanza tal-EFTA bih, il-Qorti, komposta minn Carl Baudenbacher, President (Imħallef-Relatur), Per Christiansen u Páll Hreinsson, Imħallfin, tat sentenza fit-2 ta' Awwissu 2016, li l-parti operattiva tagħha hija kif ġej: Il-Qorti b'dan: Tiddikjara illi l-Iżlanda naqset milli tissodisfa l-obbligi tagħha skont l-Att li ssir referenza għalih fil-punt 15q tal-Kapitolu XIII tal-Anness II tal-Ftehim dwar iż-Żona Ekonomika Ewropea (id-Direttiva 2012/26/UE tal-Parlament Ewropew u tal-Kunsill tal-25 ta' Ottubru 2012 li temenda d-Direttiva 2001/83/KE fir-rigward tal-farmakoviġilanza) kif adattata għall-Ftehim bil-Protokoll 1 tagħha u skont l-Artikolu 7 tal-Ftehim, billi naqset milli tadotta l-miżuri neċessarji għall-implimentazzjoni tal-Att fiż-żmien preskritt. Tordna lill-Iżlanda tħallas l-ispejjeż tal-proċedimenti. Il-Qorti b'dan: Tiddikjara li l-Iżlanda naqset milli twettaq l-obbligi tagħha skont l-Att imsemmi fil-punt 1a tal-Kapitolu XXIV tal-Anness II tal-Ftehim dwar iż-Żona Ekonomika Ewropea (Id-Direttiva tal-Kummissjoni 2012/46/UE tas-6 ta' Diċembru 2012 li temenda d-Direttiva 97/68/KE tal-Parlament Ewropew u tal-Kunsill dwar l-approssimazzjoni tal-liġijiet tal-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq) kif adattat għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi naqset milli tadotta l-miżuri meħtieġa biex timplimenta l-Att fil-perjodu ta' żmien preskritt. Tordna lill-Iżlanda ġġorr l-ispejjeż tal-proċeduri. Fil-Kawża E-35/15, l-Awtorità ta' Sorveljanza tal-EFTA v Ir-Renju tan-Norveġja – APPLIKAZZJONI għal dikjarazzjoni li r-Renju tan-Norveġja naqas milli jwettaq l-obbligi tiegħu skont l-Att imsemmi fil-punt 56i tal-Anness XIII tal-Ftehim dwar iż-Żona Ekonomika Ewropea (id-Direttiva 2000/59/KE tal-Parlament Ewropew u tal-Kunsill tas-27 ta' Novembru 2000 dwar il-faċilitajiet tal-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija) billi naqas milli (i) jiżviluppa u jimplementa pjan ta' akkoljenza u trattament xieraq għall-iskart għal kull port kif meħtieġ skont l-Artikolu 5(1) tad-Direttiva 2000/59/KE; (ii) jivvaluta u japprova l-pjanijiet ta' akkoljenza u trattament tal-iskart, jimmonitorja l-implimentazzjoni tagħhom u jiżgura l-approvazzjoni tagħhom mill-ġdid mill-inqas kull tliet snin kif meħtieġ skont l-Artikolu 5(3) tad-Direttiva 2000/59/KE; u li (iii) jiżgura l-aċċessibbiltà tal-faċilitajiet ta' akkoljenza xierqa tal-portijiet fil-portijiet kollha tan-Norveġja biex jissodisfaw il-ħtiġijiet tal-bastimenti li normalment jużaw il-portijiet mingħajr ma jikkawżaw dewmien bla bżonn lill-bastimenti kif meħtieġ skont l-Artikolu 4(1) tad-Direttiva 2000/59/KE, il-Qorti, magħmula minn Carl Baudenbacher, President (Imħallef-Relatur), Per Christiansen u Páll Hreinsson, Imħallfin, tat is-sentenza tagħha fit-2 ta' Awwissu 2016, li l-parti operattiva tagħha hija kif ġej: Il-Qorti b'dan: Tiddikjara li r-Renju tan-Norveġja naqas milli jwettaq l-obbligu tiegħu skont l-Att imsemmi fil-punt 56i tal-Anness XIII tal-Ftehim dwar iż-Żona Ekonomika Ewropea (id-Direttiva 2000/59/KE tal-Parlament Ewropew u tal-Kunsill tas-27 ta' Novembru 2000 dwar il-faċilitajiet tal-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija) fil-limitu ta' żmien preskritt billi: naqas milli jiżviluppa u jimplimenta pjan ta' akkoljenza u ta' trattament xieraq għall-iskart għal kull port fin-Norveġja kif meħtieġ skont l-Artikolu 5(1) tad-Direttiva 2000/59/KE; naqas milli jivvaluta u japprova l-pjanijiet ta' akkoljenza u ta' trattament għall-iskart għall-portijiet kollha fin-Norveġja, milli jimmonitorja l-implimentazzjoni tagħhom u milli jiżgura l-approvazzjoni tagħhom mill-ġdid mill-inqas kull tliet snin kif meħtieġ skont l-Artikolu 5(3) tad-Direttiva 2000/59/KE; u naqas milli jiżgura l-aċċessibbiltà xierqa tal-faċilitajiet tal-akkoljenza tal-portjiet fil-portijiet kollha tan-Norveġja li jissodisfaw il-ħtiġijiet tal-bastimenti li normalment jużaw il-port mingħajr dewmien bla bżonn għall-bastimenti kif meħtieġ skont l-Artikolu 4(1) tad-Direttiva 2000/59/KE. Tordna lir-Renju tal-Iżlanda li jħallas l-ispejjeż tal-proċeduri. Id-Direttiva 2005/60/KE tal-Parlament Ewropew u tal-Kunsill tas-26 ta' Ottubru 2005 dwar il-prevenzjoni tal-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu, trid tiġi interpretata fis-sens li ma tipprekludix lil xi Stat Membru ospitanti taż-ŻEE milli jipproċedi għal fornitur ta' servizzi ta' trusts u ta' kumpaniji li joperaw fit-territorju tiegħu, permezz tal-libertà li jiġu pprovduti servizzi, li huma suġġetti għal rekwiżiti ta' diliġenza xierqa imniżżla fil-liġi nazzjonali tiegħu. Madankollu, sa fejn din il-leġiżlazzjoni tagħti lok għal diffikultajiet u spejjeż addizzjonali għall-attivitajiet imwettqa taħt ir-regoli li jirregolaw il-libertà li jiġu pprovduti servizzi u sa fejn tista' tiżdied mal-kontrolli li diġà saru fl-Istat taż-ŻEE tal-oriġini tal-fornitur ta' servizzi ta' trusts u ta' kumpaniji, u b'hekk tiskoraġġixxi lil dawn tal-aħħar milli jwettqu attivitajiet bħal dawn, hija tikkostitwixxi restrizzjoni għal-libertà li jiġu pprovduti servizzi. L-Artikolu 36 tal-Ftehim ŻEE irid jiġi interpretat fis-sens li ma jipprekludix tali leġiżlazzjoni, bil-kundizzjoni li din tiġi applikata b'mod mhux diskriminatorju, tkun iġġustifikata permezz tal-għan tal-ġlieda kontra l-ħasil tal-flus u l-finanzjament tat-terroriżmu, xierqa sabiex tiggarantixxi t-twettiq ta' dan l-għan u li ma tmurx lil hinn minn dak li huwa neċessarju sabiex jintlaħaq dan l-għan. B'mod partikolari, biex il-miżuri nazzjonali ta' sorveljanza tal-Istat taż-ZEE ospitanti jiġu kkunsidrati proporzjonati, m'għandu jkun hemm l-ebda preżunzjoni ġenerali ta' frodi, li twassal għal kontrolli sistematiċi sħaħ ta' dawk kollha li huma stabbiliti fi Stati taż-ŻEE oħra u li jipprovdu servizzi fuq bażi temporanja fl-Istat taż-ŻEE ospitanti. Barra minn hekk, meta Stat Membru ospitanti jitlob informazzjoni, bħal dokumenti, allokati fl-Istat ŻEE ta' stabbiliment, għandu jagħti lill-fornitur tas-servizz perjodu ta' żmien raġonevoli biex jipprovdi din l-informazzjoni, pereżempju billi jipprovdi kopji tad-dokumenti. F'dan ir-rigward, it-tul xieraq tal-avviż jiddependi mill-volum tad-dokumenti mitluba u l-mezz li fuqu jkunu maħżuna. Ir-risposti tal-Qorti għall-ewwel u t-tieni domandi mhumiex differenti meta l-kumpanija li għaliha huma pprovduti servizzi amministrattivi mhijiex inkorporata fi Stat taż-ŻEE. Saret talba lill-Qorti tal-EFTA b'ittra tal-31 ta' Awwissu 2016, Oslo tingrett (il-Qorti Distrettwali ta' Oslo), li ġiet riċevuta fir-Reġistru tal-Qorti fis-7 ta' Settembru 2016, għal Opinjoni Konsultattiva fil-kawża ta' Mobil Betriebskrankenkasse vs. Tryg Forsikring dwar il-mistoqsija li ġejja: Meta istituzzjoni fil-pajjiż tal-parti li sarilha d-dannu li hija responsabbli biex tipprovdi benefiċċji skont il-leġislazzjoni ta' dak il-pajjiż tiġi "surrogata" għad-dritt tal-parti li sarilha d-dannu kontra "parti terza", l-Istati l-oħra taż-ŻEE jridu jirrikonoxxu s-surroga tal-istituzzjoni għall-pretensjoni. Dan ifisser: li l-Istati taż-ŻEE l-oħra jridu jirrikonoxxu li l-pretensjoni tkun għaddiet mill-parti li sarilha d-dannu għall-istituzzjoni u li l-eżistenza u l-ambitu tat-talba jiddependu fuq il-leġiżlazzjoni tal-pajjiż ta' oriġini, li l-Istati taż-ŻEE l-oħra jridu jirrikonoxxu li t-talba tkun għaddiet mill-parti li saritilha d-dannu għall-istituzzjoni u li l-eżistenza u l-ambitu tat-talba jiddependu fuq il-leġiżlazzjoni tal-pajjiż fejn seħħ id-dannu, jew li l-Istati taż-ŻEE l-oħra jridu jirrikonoxxu li dik it-talba tkun għaddiet mill-parti li sarilha d-dannu għall-istituzzjoni, iżda li dak ir-Regolament ta' Koordinazzjoni m'għandu ebda effett fuq l-għażla tal-liġi fir-rigward tal-eżistenza u l-ambitu tat-talba? Meta l-istituzzjoni responsabbli biex tagħti benefiċċji jkollha dritt dirett kontra parti terza, l-Istati l-oħra taż-ŻEE għandhom jirrikonoxxu dawn id-drittijiet. Dan ifisser: li l-Istati taż-ŻEE l-oħra jridu jirrikonoxxu d-dritt b'mod sħiħ, inkluż li l-eżistenza u l-ambitu tiegħu jiddependu fuq il-leġiżlazzjoni tal-pajjiż ta' oriġini, jew li l-Istati taż-ŻEE l-oħra jridu jirrikonoxxu d-dritt, b'riżerva għal dawn ir-restrizzjonijiet li ġejjin mir-regoli tad-dritt fil-pajjiż fejn seħħ id-dannu? L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.8455 — STRABAG/Rohöl-Aufsuchungs AG/JV, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.8384 — Carlyle/CITIC/McDonald's/McDonald's China, f' dan l-indirizz: Denominazzjoni tal-prodott Deskrizzjoni Żona ġeografika Prova tal-oriġini Metodu ta' produzzjoni Rekwiżiti nazzjonali Oħrajn [organu ta' spezzjoni] Emenda tad-dokument uniku jew tas-sommarju Emenda tal-Ispeċifikazzjoni tal-prodott ta' DOP jew IĠP irreġistrata li għaliha ma jkun ġie ppubblikat l-ebda Dokument Uniku jew Sommarju Emenda tal-Ispeċifikazzjoni li ma teħtieġ l-ebda emenda tad-Dokument Uniku ppubblikat (l-Artikolu 9(3) tar-Regolament (KE) Nru 510/2006) Emenda temporanja tal-ispeċifikazzjoni li tirriżulta mill-impożizzjoni ta' miżuri sanitarji jew fitosanitarji obbligatorji mill-awtoritajiet pubbliċi (l-Artikolu 9(4) tar-Regolament (KE) Nru 510/2006) Biex tiġi ċċarata t-terminoloġija u tiġi evitata l-konfużjoni fid-dokument kollu, titħassar is-sentenza li ġejja: "Ir-razez li jirriżultaw mit-taħlit tat-tieni ġenerazzjoni ma jistgħux jintużaw għat-tnissil kopert minn din l-IĠP" u tinbidel b'dan li ġej: "In-nisa li jirriżultaw mit-taħlit permezz tal-assorbiment ma jistgħux jintużaw għat-tnissil kopert minn din l-IĠP". Il-paragrafi li jiddeskrivu l-kundizzjonijiet tat-trobbija u tal-alimentazzjoni tal-annimali ripetuti fil-punt E "Deskrizzjoni tal-metodu ta' produzzjoni tal-prodott" jitħassru. L-espressjoni "supplimenti tal-ikel awtorizzati minn qabel" titħassar u ssir "supplimenti tal-ikel awtorizzati". Iktar 'il quddiem fil-punt E "Deskrizzjoni tal-metodu ta' produzzjoni tal-prodott" jiġi speċifikat it-tip ta' supplimenti tal-ikel permessi. Minħabba s-sistema li biha jaħdmu l-operaturi, il-perjodu li matulu jkun jista' jitkejjel il-valur tal-pH ġie estiż minn 24 għal 48 siegħa. Dan minħabba li l-annimali jinqatlu f'ħinijiet differenti u jitqiegħdu fl-impjant tat-tqattigħ fl-istess ħin. Żoni oħra għall-kejl tal-pH biex jiġi kkontrollat dan il-parametru fil-karkassi ddestinati għall-qtugħ ġew inklużi wkoll. Jitħassar il-paragrafu li jiddeskrivi r-razez permessi għall-forniment tal-laħam IĠP "Ternera de Extremadura", li huwa ripetut u deskritt fil-Punt B "Deskrizzjoni tal-prodott". Taħt is-sistema l-ġdida ta' ċertifikazzjoni, skont l-Istandard UNE-EN-40511, xi paragrafi ġew emendati biex jiddeskrivu l-kontroll mill-operaturi skont l-Ispeċifikazzjoni u l-kontroll tal-konformità mal-Ispeċifikazzjoni mill-Korp taċ-Ċertifikazzjoni tal-Kontroll tal-Kunsill Regolatorju It-taħlit ta' annimali minn azjendi reġistrati maħsuba għall-IĠP u annimali oħra huwa permess biex jiġi ffaċilitat it-trasport minn azjendi żgħar, kemm-il darba jkunu jagħmlu parti mill-istess lott ta' trasport u tibqa' salvagwardata l-identifikazzjoni tagħhom. Dan huwa dovut għall-fatt li l-istess vettura tintuża għat-trasport lejn il-biċċerija minn azjendi li jappartjenu għal kooperattivi jew gruppi ta' produtturi differenti. Barra minn hekk, f'xi wħud minn dawn, l-annimali huma mħallta u ma jitqiesx meħtieġ li jiġu separati waqt it-tagħbija u t-trasport għall-biċċerija. Il-kliem tal-paragrafu dwar l-alimentazzjoni tal-baqar li jkunu welldu huwa emendat bl-għan li jiġi ċċarat il-kontenut tiegħu. Għal din ir-raġuni, il-paragrafi li ġejjin tħassru u nkitbu mill-ġdid: il-kliem "u legumi u fibri kkonċentrati awtorizzati" jitħassar u jinbidel bil-kliem "uċuħ tar-raba' li fihom il-proteini u materja prima oħra, kemm-il darba jkunu ta' oriġini veġetali, u l-minerali u l-vitamini meħtieġa", il-paragrafu li ġej jitħassar: "Il-Kunsill Regolatorju għandu jippubblika lista ta' materji primi permessi fl-għalf ta' dawn l-annimali". It-tbiċċir tal-annimali li jseħħ fl-istess ħin tat-tindif tal-karkassi huwa permess, kemm għal dawk koperti mill-Indikazzjoni Ġeografika Protetta kif ukoll għal dawk li mhumiex, kemm-il darba s-separazzjoni u l-identifikazzjoni tagħhom jibqgħu salvagwardati. Din l-emenda qed issir skont prattiki tal-biċċeriji, mingħajr ma taffettwa l-identifikazzjoni u t-traċċabbiltà tal-prodott. F'din it-taqsima, hemm emendi fil-paragrafi li jiddeskrivu l-kontroll mill-Bord Regolatorju, li ma kinux konformi mal-kundizzjonijiet tal-iskema ta' ċertifikazzjoni attwali. Il-verżjoni l-ġdida tiddeskrivi l-kontroll attwali mill-operaturi skont l-Ispeċifikazzjoni u l-verifika tal-konformità ma' dik l-Ispeċifikazzjoni mill-Korp ta' Kontroll u Ċertifikazzjoni tal-Kunsill Regolatorju, skont is-sistema ta' ċertifikazzjoni l-ġdida meħtieġa mill-Istandard UNE-EN-45011. Id-dettalji tal-Kunsill Regolatorju ġew aġġornati bit-twaqqif tal-Korp ta' Kontroll u Ċertifikazzjoni indipendenti, korp akkreditat għall-applikazzjonijiet għaċ-ċertifikazzjoni ta' prodotti tal-ikel minn E.N.A.C skont il-kriterji li jinsabu fl-istandard UNE-EN 45.011 (Akkreditament 109/C-PR188). Il-kriterji ġew sussegwentement adattati għall-istandard UNE-EN ISO/IEC 17065: 2012. Sabiex il-konsumaturi jingħataw informazzjoni aktar preċiża dwar il-prodott finali fir-rigward tal-ewwel jew it-tieni ġenerazzjoni ta' tnissil inkroċjat (li huwa diffiċli li jiġi vverifikat u ma jkunx rifless fl-identifikazzjoni finali tal-prodott), it-tikketta tindika jekk il-laħam ikunx ġej minn tnissil inkroċjat f'ġenerazzjoni, tkun liema tkun. Ir-referenzi kollha għat-traċċabilità jitħassru minn din it-taqsima peress li mhumiex parti mill-ittikkettar. Fil-paragrafu: "It-tbiċċir tal-annimali li jseħħ fl-istess ħin tat-tindif tal-karkassi...", il-kelma "mhux" titħassar u tidħol il-frażi li ġejja: "kemm-il darba s-separazzjoni u l-identifikazzjoni tagħhom jibqgħu salvagwardati". Ir-referenza għall-użu ta' marka kummerċjali titħassar. Il-kelma "preżenti" titħassar fil-paragrafi fejn ġiet inkluża b'referenza għall-Ispeċifikazzjoni, jiġifieri: it-tieni paragrafu ta' Evidenza li l-prodott joriġina miż-żona ġeografika, it-tielet paragrafu ta' Deskrizzjoni tal-Metodu ta' Produzzjoni tal-Prodott, u it-tieni paragrafu ta' Tikkettar. Il-kaxxa "Rabta bejn il-kwalità u l-ambjent ġeografiku" fuq l-applikazzjoni ma ġietx immarkata billi l-emendi huma purament formali, (jiġifieri rilokazzjonijiet u tħassir minħabba r-ripetizzjoni). L-ewwel, ir-raba' u l-ħames paragrafi tal-punt 3, "Sistema ta' produzzjoni u pproċessar" jitħassru minħabba li huma ripetuti fil-punt B "Deskrizzjoni tal-prodott". It-tieni u t-tielet paragrafi tal-punt 3, "Sistema ta' produzzjoni u pproċessar" jitħassru minħabba li huma ripetuti fil-punt E "Deskrizzjoni tal-metodu ta' produzzjoni tal-prodott". Klassi 1.1. Laħam frisk (u l-ġewwieni) "Ternera de Extremadura" tfisser karkassi esklużivament minn bhejjem tar-razez indiġeni "Retinta", "Avileña Negra-Ibérica", "Morucha", "Blanca Cacereña", "Berrendas" u t-tnissil inkroċjat ta' bejnithom jew mar-razez "Charolais" u "Limousine", li adattaw perfettament għall-ambjent, kif ukoll tnissil inkroċjat ma' razez indiġeni msemmija hawn fuq meta mrobbija taħt sistema estensiva ta' produzzjoni. Il-karatteristiċi tal-laħam koperti mill-Indikazzjoni Ġeografika Protetta "Ternera de Extremadura" huma kif ġej: Vitella: laħam minn annimali maħsuba għall-qatla f'età ta' bejn 7 u 12-il xahar nieqes ġurnata. Aħmar qawwi f'kuluru, bix-xaħam ta' lewn abjad, konsistenza soda, kemxejn niedja u ta' tessut fin, Ċanga tal-għoġol: laħam minn annimali maħsuba għall-qatla f'età ta' bejn 12 u 16-il xahar nieqes ġurnata. Bejn aħmar ċar u vjola, b'xaħam ta' lewn abjad, konsistenza soda meta jintmess, kemxejn niedja u ta' tessut fin, Barri: laħam minn annimali maħsuba għall-qatla f'età ta' bejn 16 u 36 xahar. Aħmar lewn iċ-ċirasa, b'xaħam lewn il-krema, konsistenza soda meta tintmess, kemxejn niedja u ta' tessut fin, u ammonti żgħar ta' xaħam intramuskolari. It-tipi ta' karkassi definiti jiġu aġġustati skont l-istandards li ġejjin: Konformazzjoni: E.U.R.O. Kisja ta' xaħam: 2, 3, u 4. Iġjene: Applikazzjoni ta' standards Ewropej u nazzjonali. Il-prattiki tat-trobbija tal-baqar li jkunu welldu jridu jirriflettu t-tekniki u l-prattiki li jisfruttaw ir-riżorsi naturali f'sistema ta' biedja estensiva. Il-baqar li jkunu welldu jirgħu mill-mergħat tad-"dehesa" u minn mergħat indiġeni oħra tal-ekosistema tal-Extremadura matul is-sena kollha. Fejn meħtieġ, l-għalf tagħhom jiġi ssupplimentat bil-ħuxlief, bit-tiben, biċ-ċereali, bl-għelejjel tal-proteina u b'materja prima oħra, kemm-il darba tkun ta' oriġini veġetali, kif ukoll bil-minerali u l-vitamini meħtieġa. L-għoġġiela ma jiġux miftuma sakemm ikollhom mill-inqas ħames xhur. Fi kwalunkwe każ, huwa espressament ipprojbit l-użu ta' prodotti li jistgħu jfixklu r-ritmu normali tat-trobbija u l-iżvilupp tal-annimal, skont il-leġiżlazzjoni fis-seħħ. Fażijiet speċifiċi fil-produzzjoni; it-twelid, it-trobbija, il-qatla u t-tqattigħ għandhom isiru fiż-żona. Sabiex il-konsumaturi jingħataw informazzjoni aktar preċiża dwar il-prodott finali fir-rigward tat-tnissil inkroċjat, it-tikketta tindika t-tnissil tal-laħam minn inkroċju fi kwalunkwe ġenerazzjoni. Iż-żona ġeografika tal-produzzjoni tal-annimali li l-laħam tagħhom jintgħażel biex iġib l-isem tal-Indikazzjoni Ġeografika Protetta "Ternera de Extremadura", tinkludi d-distretti elenkati hawn taħt u l-muniċipalitajiet korrispondenti tagħhom: L-ipproċessar isir fiż-żona ġeografika ta' produzzjoni. 35 % taż-żona inkwistjoni hija koperta minn arbuxxelli (ċistu, ġinestrun, gummar, eċċ.) u art tax-xagħri (ballut, ballut tas-sufra, ballut tal-Lużitanja u ballut tal-Pirinej, eċċ.). Il-bqija hija magħmula minn uċuħ b'saff ta' ħaxix xieraq għall-bhejjem. Il-fawna tal-ispeċijiet ta' annimai domestiċi li jinsabu fl-Extremadura hija magħmula fil-biċċa l-kbira tagħha minn razez indiġeni, li huma konnessi u marbuta mill-qrib mal-ambjent l-iktar tipiku tar-reġjun (id-"dehesa"). Kollha kemm huma, minħabba r-reżistenza u l-kapaċità għolja ta' adattament tagħhom għal ambjenti diffiċli jikkontribwixxu għaż-żamma u t-titjib tal-ekosistema, il-fertilizzazzjoni tal-ħamrija, it-titjib tal-kwalità tal-mergħat u jxekklu l-avvanz tal-arbuxelli. Madankollu, għandu jiġi nnotat li f'ħafna merħliet dawn ir-razez jitrabbew u jitnisslu minn taħlit ta' razez tal-laħam Spanjoli, sabiex il-produzzjoni tiġi adattata għar-rekwiżiti attwali tas-suq. Il-kundizzjonijiet estremi ta' temperatura u ta' xita juru li r-razez li jikkostitwixxu t-"Ternera de Extremadura" adattaw bl-aħjar mod possibbli peress li huma kapaċi jirreżistu kemm għall-kesħa u għas-sħana kif ukoll għall-iskarsezza tal-ilma fil-perjodi ta' nixfa. L-ekosistema tad-"dehesa" hija r-riżultat tal-attività tal-bniedem fl-imsaġar tal-Mediterran tul is-sekli. Tradizzjonalment il-produzzjoni tal-bhejjem kienet iċċentrata fuq produzzjoni estensiva, fejn l-ispeċijiet tal-annimali (domestiċi u selvaġġi), l-ambjent u l-intervent tal-bniedem kienu dejjem f'bilanċ. Dan il-kunċett ta' "estensifikazzjoni" huwa marbut mill-qrib mal-użu ta' meded kbar ta' mergħat għall-bhejjem li, minħabba r-reżistenza tagħhom adattaw ruħhom perfettament għall-ambjent. Il-klima ħarxa ta' dan ir-reġjun u l-kwalità fqira tal-ħamrija ffavorixxew il-ħolqien tat-trobbija tal-bhejjem. Is-sistemi tad-"dehesa" huma kkaratterizzati mill-użu tal-ambjent bħala mergħa mill-bhejjem, bi produzzjonijiet erbaċej li jkopru parti kbira tal-bżonnijiet enerġetiċi tal-annimali li hija ssostni. Il-mergħat jikkontribwixxu għal provvista ikbar ta' riżorsi ta' enerġija għas-sistema u huma magħmula minn diversi flora rikka f'ispeċijiet li jitkattru waħedhom kull sena. L-importanza tas-siġar fl-isfruttament tad-"dehesa" tinsab fid-diversità tal-użi u l-alternattivi ta' produzzjoni li l-ambjent joffri fil-ġestjoni tas-sistema mill-bniedem. Iż-żoni tal-mergħat jistgħu jiġu kklassifikati skont il-ħamrija, kif ġej: mergħat fuq ħamrija tal-granit, mergħat fuq ħamrija tax-shale, mergħat fuq ħamrija ta' sedimentazzjoni terzjarja u kwaternarja, mergħat għall-"majadeo", u mergħat oħrajn li jinsabu f'żoni speċjali, jiġifieri mergħat fil-muntanji. Għandu jiġi mfakkar ukoll li, minbarra għal mergħat, l-ekosistema tad-"dehesa" tipproduċi ġandar, għalf miċ-ċereali (qamħ, xgħir, ħafur, segala u triticale), legumi (ċiċri, ful, eċċ.), sufra, ħatab, charcoal u riżorsi oħra. għaldaqstant, m'hemm l-ebda dubju li fil-biċċa l-kbira tagħhom fil-kuntest ta' komunità agrikola, bħal ma hi Extremadura, id-"dehesa" huwa fenomenu ta' importanza ekonomika ewlenija, li jiġġenera 45 % tal-produzzjoni agrikola finali. L-istudju juri li l-laħam kopert mill-Indikazzjoni Ġeografika Protetta "Ternera de Extremadura", li ġej minn razez magħrufa bħala "Razas de la Dehesa" (Razez tad-Dehesa), għandu kwalità tajba, li wara testijiet sensorji (minn bordijiet ta' testers imħarrġa u konsumaturi) juri b'mod ċar li dan il-laħam għandu karatteristiċi distinti li huma apprezzati ferm. Għalhekk, il-laħam kopert mid-denominazzjoni "Ternera de Extremadura" huwa definit bħala prodott ta' kwalità għolja minħabba l-karatteristiċi sensorjali tiegħu (tari, immerraq u b'togħma tajba). Il-koeżistenza ta' razez differenti wasslet biex kemm ir-razez antiki u dawk attwali, u r-razez imħallta tagħhom, ġew rikonoxxuti bħala r-razza "Extremeña", razza fil-peniżola tal-Iberja. Fis-seklu għoxrin insibu wkoll referenzi għall-bhejjem tagħna, bħal fl-10 ta' Jannar 1927 meta is-"Sociedad Productos de la Ganadería Extremeña" ġiet ikkostitwita sabiex topera l-biċċerija ta' Mérida fil-ġejjieni. Hemm referenza oħra ftit aktar tard, madwar 1930, fost id-diversi prodotti żejda mibjugħa lil hinn mir-reġjun. F'dak iż-żmien, il-laħam tal-ifrat deher fi swieq barra mir-reġjun, li minnu nbiegħ 62 % tal-piż ħaj totali tiegħu. (L-Artikolu 5(7) tar-Regolament (KE) Nru 510/2006)